Diferența dintre școlile particulare și cele publice. Mărturia unui elev din Cluj după ce s-a mutat de la stat la privat.
Tudor, un elev din Cluj, aștepta și acum tableta de la stat dacă nu se muta la privat. Avantajele unei şcoli private sunt abordarea şi relaţia dintre profesor şi elev. Utilizarea tehnologiei este un alt avantaj al sistemului privat.
Singura soluție pare, în aceste condiții, școala particulară. Tudor Mureșan este elev în clasa a 11-a la un colegiu britanic privat de la Cluj-Napoca și depune mărturie.A făcut anul acesta trecerea de la stat la particular și simte că a fost alegerea corectă.Dacă nu făcea pasul, așteapta și acum probabil tableta de la stat, iar rutina i-ar fi răpit în continuare plăcerea de a învăța."La stat nu era voie nici cu telefoane, nici cu laptopuri, tablete. Aici le folosim foarte mult şi se poate vedea că sunt foarte utile dacă sunt folosite cum trebuie. Relaţia dintre profesor şi elev era destul de deficitară. Nu se apropia niciodată de noi să ne explice mai mult. Nu a fost nimic interesant. Zilele se repetau. Pot să spun că nu era nimic nou în niciuna din zilele în care mergeam la şcoală", a mărturisit Tudor Mureșan, elev la un colegiu britanic privat din Cluj-Napoca.